CELEX: 32018D0195
Language: fi
Date: 2018-02-08 00:00:00
Title: Komission täytäntöönpanopäätös (EU, Euratom) 2018/195, annettu 8 päivänä helmikuuta 2018, lomakkeista, joilla ilmoitetaan perinteisten omien varojen saamisiin vaikuttavista petoksista ja sääntöjenvastaisuuksista sekä perinteisiä omia varoja koskevista tarkastuksista neuvoston asetuksen (EU, Euratom) N:o 608/2014 mukaisesti

9.2.2018   
               
               
                  FI
               
               
                  Euroopan unionin virallinen lehti
               
               
                  L 36/33
               
            KOMISSION TÄYTÄNTÖÖNPANOPÄÄTÖS (EU, Euratom) 2018/195,
      annettu 8 päivänä helmikuuta 2018,
      lomakkeista, joilla ilmoitetaan perinteisten omien varojen saamisiin vaikuttavista petoksista ja sääntöjenvastaisuuksista sekä perinteisiä omia varoja koskevista tarkastuksista neuvoston asetuksen (EU, Euratom) N:o 608/2014 mukaisesti
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon Euroopan atomienergiayhteisön perustamissopimuksen,
      ottaa huomioon Euroopan unionin omien varojen järjestelmää koskevista täytäntöönpanotoimenpiteistä 26 päivänä toukokuuta 2014 annetun neuvoston asetuksen (EU, Euratom) N:o 608/2014 (1) ja erityisesti sen 5 artiklan 2 kohdan ja 6 artiklan 2 kohdan,
      on kuullut omien varojen neuvoa-antavaa komiteaa,
      sekä katsoo seuraavaa:
      
                  (1)
               
               
                  Komission täytäntöönpanopäätöksessä (EU, Euratom) 2016/2365 (2) säädetään järjestelyistä, joiden mukaisesti jäsenvaltiot toimittavat komissiolle tietoja omien varojen järjestelmässä.
               
            
                  (2)
               
               
                  Petoksista ja sääntöjenvastaisuuksista olisi ilmoitettava jäsennellysti, ja ilmoitusten olisi sisällettävä tietoja riskeistä. Aikaisemmin ilmoitettuja petoksia ja sääntöjenvastaisuuksia koskevat päivitykset tehdään nykyisin samalla lomakkeella kuin petoksia ja sääntöjenvastaisuuksia koskevat ilmoitukset. Täytäntöönpanopäätöksen (EU, Euratom) 2016/2365 liite II on sen vuoksi vanhentunut.
               
            
                  (3)
               
               
                  On tarpeen säätää siirtymäajasta, jotta jäsenvaltioille voitaisiin antaa aikaa ottaa huomioon asetuksen (EU, Euratom) N:o 608/2014 5 artiklan 1 kohdan mukaisiin ilmoituslomakkeisiin tehdyt muutokset.
               
            
                  (4)
               
               
                  Selkeyteen ja oikeusvarmuuteen liittyvistä syistä täytäntöönpanopäätös (EU, Euratom) 2016/2365 olisi kumottava,
               
            ON HYVÄKSYNYT TÄMÄN PÄÄTÖKSEN:
      1 artikla
      1.   Jäsenvaltioiden on käytettävä tämän päätöksen liitteessä I vahvistettua lomaketta laatiessaan asetuksen (EU, Euratom) N:o 608/2014 5 artiklan 1 kohdan ensimmäisessä alakohdassa tarkoitettuja kuvauksia havaituista petoksista ja sääntöjenvastaisuuksista, jotka koskevat yli 10 000 euron saamisia. Samaa lomaketta on käytettävä myös ilmoitettaessa tiedot asetuksen (EU, Euratom) N:o 608/2014 5 artiklan 1 kohdan toisessa alakohdassa tarkoitetusta sellaisten jo komissiolle ilmoitettujen petosten ja sääntöjenvastaisuuksien tilanteesta, joiden osalta ei ole aikaisemmin annettu ilmoitusta perinnästä, peruuttamisesta tai perimättä jättämisestä.
      2.   Jäsenvaltioiden on toimitettava 1 kohdassa tarkoitetut tiedot sähköisesti käyttämällä OWNRES-tietotekniikkasovellusta.
      2 artikla
      Jäsenvaltioiden on käytettävä tämän päätöksen liitteessä II vahvistettua lomaketta laatiessaan asetuksen (EU, Euratom) N:o 608/2014 6 artiklan 1 kohdassa tarkoitettuja kertomuksia perinteisiin omiin varoihin liittyvistä tarkastuksista.
      Varainhoitovuotta 2017 koskeva kertomus on laadittava käyttäen ensimmäisessä alakohdassa tarkoitettua lomaketta.
      3 artikla
      Jäsenvaltioiden on käytettävä 1 artiklassa tarkoitettua lomaketta 1 päivästä huhtikuuta 2018 lähtien.
      4 artikla
      Täytäntöönpanopäätös (EU, Euratom) 2016/2365 kumotaan 1 päivästä huhtikuuta 2018.
      5 artikla
      Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tehty Brysselissä 8 päivänä helmikuuta 2018.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 168, 7.6.2014, s. 29.
      
         (2)  Komission täytäntöönpanopäätös (EU, Euratom) 2016/2365, annettu 19 päivänä joulukuuta 2016, lomakkeista, joilla ilmoitetaan perinteisten omien varojen saamisiin vaikuttavista petoksista ja sääntöjenvastaisuuksista sekä perinteisiä omia varoja koskevista tarkastuksista neuvoston asetuksen (EU, Euratom) N:o 608/2014 mukaisesti (EUVL L 350, 22.12.2016, s. 24).
      
         LIITE I
         
            Lomake, jolla ilmoitetaan petoksista ja sääntöjenvastaisuuksista asetuksen (EU, Euratom) N:o 608/2014 5 artiklan 1 kohdan mukaisesti
         
         Teksti kuva
         
            1. TAPAUKSEN TIEDOT
            1.1 Jäsenvaltio
            1.2 Juokseva numero (muotoa MK/VVVV/NNNNNN/V – maakoodi/vuosi/numero/versio)
            1.3 Saamisen vahvistamisen tai tapauksen havaitsemisen vuosi ja vuosineljännes (muodossa vvvv/n – vuosi/neljännes)
            1.4 Saamisen vahvistanut tai tapauksen havainnut yksikkö tai elin:
            1.5 Tietojen toimittamispäivämäärä (muodossa pp/kk/vvvvv]
            1.6 Tila
            2. TAPAUKSEN KUVAUS
            2.1 TARIC-koodi (10 numeroa)
            2.1.1 Oletettu
            2.1.2 Ilmoitettu
            2.1.3 Vahvistettu
            2.2 Lähetysmaa
            2.2.1 Oletettu
            2.2.2 Ilmoitettu
            2.2.3 Vahvistettu
            2.3 Alkuperämaa
            2.3.1 Oletettu
            2.3.2 Ilmoitettu
            2.3.3 Vahvistettu
            2.4 Määrä
            2.4.1 Oletettu
            2.4.2 Ilmoitettu
            2.4.3 Vahvistettu
            2.5 Tullausarvo
            2.5.1 Oletettu
            2.5.2 Ilmoitettu
            2.5.3 Vahvistettu
            2.6 Tullimenettely
            2.7 Petoksen tai sääntöjenvastaisuuden havaitsemiseen johtaneen tarkastuksen laji
            3. PERINNÄN VAIHE
            3.1 Hallinnollisen vaiheen koodi
            3.2 Taloudellisen vaiheen koodi
            3.3 Perimättä takaisin rikostutkinnan vuoksi
         
         Teksti kuva
         
            4. LISÄTIEDOT
            4.1 Saamisen vahvistamispäivämäärä (muodossa pp/kk/vvvvv]
            4.2 Vahvistamisen viite
            4.3 Päivämäärä B-kirjanpidossa (muodossa pp/kk/vvvvv]
            4.4 Viite B-kirjanpidossa
            4.5 Muutoksenhakua koskevan viimeisen päätöksen päivämäärä (muodossa pp/kk/vvvvv]
            4.6 Perinteisten omien varojen määrä
            4.6.1 Arvioitu määrä
            4.6.2 Vahvistettu määrä
            4.6.3 Oikaisun määrä
            4.6.4 Tileistä poistettu määrä
            4.6.5 Takaisinperitty määrä
            4.6.6 Takaisinperittävä määrä
            4.7 Tiedot petoksesta tai sääntöjenvastaisuudesta:
            4.7.1 Nimike
            4.7.2 Petoksen tai sääntöjenvastaisuuden laji
            4.7.3 Petostavan pääpiirteet
            4.8. Tapaus on jo ilmoitettu keskinäisestä avunannosta tehdyn sopimuksen nojalla (neuvoston asetus (EY)N:o 515/97 (1))
            4.8.1 Keskinäisen avunannon viite (muodossa vvvv/nnnn – vuosi/numero]
            4.8.2 OLAFin tapausviite (muodossa KK/vvvv/nnnn – kaksikirjainkoodi/vuosi/numero] (2)
            4.8.3 JCO-viite (yhteinen tullioperaatio)
            4.9 CPCA-viite (yhteiset ensisijaiset valvontakohteet)
            4.10 RIF-viite (riskitietolomake)
            4.11 (mahdollinen) WOMIS-viite (tileistäpoiston tietojärjestelmä) (muodossa mk/vvvv/nnnn – maakoo-di/vuosi/numero
            4.12 Havaittujen petosten tai sääntöjenvastaisuuksien toistumisen estämiseksi toteutetut tai suunnitellut toimenpiteet
            4.13 Jäsenvaltiot, joita asia koskee
            4.14 Muita tietoja
            (1) Neuvoston asetus (EY) N:o 515/97, annettu 13 päivänä maaliskuuta 1997, jäsenvaltioiden hallintoviranomaisten keskinäisestä avunannosta sekä jäsenvaltioiden hallintoviranomaisten ja komission yhteistyöstä tulli- ja maatalousasioita koskevan lainsäädännön moitteettoman soveltamisen varmistamiseksi (EYVL L 82, 22.3.1997, s. 1).
            (2) Jos tapaus liittyy OLAFin taloudelliseen suositukseen, tästä on ilmoitettava.
         
      
      
         LIITE II
         
            ASETUKSEN (EU, Euratom) N:o 608/2014 6 ARTIKLAN 1 KOHDASSA TARKOITETTU VUOTUINEN KERTOMUS
         
         Teksti kuva
         
            20…
            Jäsenvaltio:
            1. Jäsenvaltioiden tarkastustoiminta
            Tarkastustoiminta
            Tiedot
            1. Hyväksytyt tulli-ilmoitukset (tullimenettely tai tulliselvitysmuoto)
            1.1 Tuonti-ilmoitusten kokonaismäärä (ilmoitusten taso) tavanomaisissa menettelyissä
            1.2 Tuonti-ilmoitusten kokonaismäärä (tavaraerittelyn taso) tavanomaisissa menettelyissä
            1.3 Tuonti-ilmoitusten kokonaismäärä (tavaraerittelyn taso) yksinkertaistetuissa menettelyissä
            2. Tavaroiden luovutuksen jälkeiset tarkastukset:
            2.1 Niiden tulli-ilmoitusten kokonaismäärä (tavaraerittelyn taso), jotka on tarkastettu tavaroiden luovutuksen jälkeen (tulli-ilmoitusten oikaiseminen)
            2.2 Luovutuksen jälkeen tehtyjen muiden tarkastusten kokonaismäärä
            2.3 Luovutuksen jälkeen tehtyjen yritystarkastusten kokonaismäärä
            3. Tullilaitoksen henkilöstö
            3.1 Tullilaitoksen henkilöstö yhteensä (1)
            3.2 Luovutuksen jälkeisiä muita tarkastuksia tekevän henkilöstön kokonaismäärä
            3.3 Luovutuksen jälkeisiä yritystarkastuksia tekevän henkilöstön kokonaismäärä
            (1) Tullilaitoksen henkilöstön kokonaismäärä (henkilöä/vuosi kokoaikaiseksi muutettuna).
            2. Periaatekysymykset
            Tärkeimmät asetuksen (EU, Euratom) N:o 608/2014, neuvoston asetuksen (EU, Euratom) N:o 609/2014 (1) sekä neuvoston asetuksen (EY, Euratom) N:o 1150/2000 (2) soveltamisen yhteydessä esiin tulleet kysymykset, jotka koskevat saamisten vahvistamista, kirjanpitoon viemistä ja käyttöön asettamista, myös riita-asioiden yhteydessä ilmenneet kysymykset
            (Tarvittaessa lisätään erillinen liite, jossa on viittaus tähän kohtaan.)
            (1) Neuvoston asetus (EU, Euratom) N:o 609/2014, annettu 26 päivänä toukokuuta 2014, perinteisten, ALV- ja BKTL-perusteisten omien varojen käyttöön asettamisessa sovellettavista menetelmistä ja menettelystä sekä käteisvarojen saamiseksi toteutettavista toimenpiteistä (EUVL L 168, 7.6.2014, s. 39).
            (2) Neuvoston asetus (EY, Euratom) N:o 1150/2000, annettu 22 päivänä toukokuuta 2000, Euroopan yhteisöjen omien varojen järjestelmästä tehdyn päätöksen 2007/436/EY, Euratom soveltamisesta (EYVL L 130, 31.5.2000, s. 1).